དཔལ་ལྡན་ས་སྐྱ་པར་མཚོན་ན།ས་སྐྱའི་གོང་མ་འགྲོ་མགོན་དབང་སྡུད་སྙིང་པོ་དང་།ཚར་པའི་སྙན་བརྒྱུད་ཀྱི་བདག་པོ་འཇམ་དབྱངས་མཁྱེན་བརྩེའི་དབང་ཕྱུག་དང་།ངོར་ཐར་རྩེའི་ཞབས་དྲུང་འཇམ་དབྱངས་མཁྱེན་བརྩེའི་དབང་པོ་སོགས་རྫོགས་པ་ཆེན་པོའི་རིག་འཛིན་མང་དུ་བྱོན་ཅིང་།དེ་དག་གི་གསུང་ཆོས་རྫོགས་པ་ཆེན་པོའི་སྐོར་དང་།སློབ་བརྒྱུད་དང་ཡང་བརྒྱུད་ད་ལྟའི་བར་དུ་རྒྱུན་པར་བཞུགས་པ་དེ་ག་རེད།བྱས་ཙང་ས་སྐྱའི་ཟབ་ཆོས་ཡིན་ཚད་རྫོགས་ཆེན་དང་།ས་སྐྱ་བ་ཡིན་ཚད་རྫོགས་ཆེན་པ་མིན་ནའང་།ས་སྐྱ་བའི་ཁྲོད་དུ་རྫོགས་ཆེན་གྱི་བསྟན་པ་ཡང་དག་བཞུགས་ཡོད་པ་ནི་མཁྱེན་ཐུབ་ཀྱི་ཡོད་པ་རེད།